als_Latn dik_Latn sag_Latn
MUZIKE
Kieda Budini: Gjithçka varet nga guximi…
“007”, “Ti je një 0”… Duket sikur Kieda, shumë gjëra i ka të lidhura me numrat, megjithëse ajo vetë nuk na e konfirmon këtë. Pas klipit më të ri “So fine”, në bashkëpunim me D.J.R, Kieda nuk priti shumë për t’u paraqitur në Top Fest me këngën “Ti je një 0”, këngë që e gjeti menjëherë vendin e saj në zemrat e publikut. Ne e takuam Kiedën dhe i kërkuam asaj të bëjmë një intervistë ndryshe nga të tjerat, sepse edhe ajo është ndryshe nga të tjerat, apo jo? Këtë, mund ta konfirmoni ose jo, pasi të keni lexuar bashkëbisedimin tonë me të!
– Kieda, you look so fine (Ti dukesh shumë bukur; varg nga kënga e saj e fundit)… Ç’më thua për jetën tënde muzikore. Është po aq “fine” sa ti?
– Mendoj se deri tani ka shkuar fine… (Buzëqesh)
– Në Top Fest të kemi ndjekur me këngën “Ti je një 0”… Pas “007”, vjen edhe një zero tjetër. Ke ndonjë lidhje tjetër me numrat, veç asaj që shohim në këngët e tua?
– (Qesh) Jo, jo, nuk kam lidhje tjetër, të jeni të sigurtë. Parë në këtë këndvështrim, them se ka qenë një rastësi sepse numrat janë të njëjtë, por dora e kompozitorit, ka ndryshuar kësaj radhe.
– Sikur të bënim një intervistë të lidhur me numrat, besoj se nuk do të kishe kundërshtim…
– Absolutisht jo, madje po më duket interesante… Fillojmë!
Zero
– Imazhi i parë që të krijon numri 0, parë vizualisht?
– Imazhi i parë që më krijon është thjesht një zero! Nuk shkoj përtej kësaj…
– Zero për ty, janë të gjithë ata që…
– Hëm! Zero për mua janë të gjithë ata që u bëjnë keq të tjerëve dhe mundohen të ecin me djallëzira në jetë.
– Do ta shumëzoje me zero njeriun tënd të zemrës nëse…
– Oh, pa dyshim që do ta shumëzoja me zero, nëse ai do të bënte sjellje idiote!
– Si do ta përshkruaje rrugën që ke bërë në muzikë, që nga hapi zero e deri më tani?
– Do të mundohem ta përshkruaj shumë shkurt, duke iu përmbajtur logjikës së numrave. (Buzëqesh) Ka qenë vërtet e vështirë dhe delikate.
– Sa zero numëron llogaria jote bankare?
– Nuk numëron asnjë 0!
– Me sa zero duhet të jetë një ftesë për të kënduar gjithë natën në një koncert live?
– Ja, këtu nuk mund të flas me logjikën e shifrave sepse e gjitha kjo varet nga bisedimet dhe kushtet për një koncert të caktuar.
Një
– Kush është numri 1 në jetën tënde?
– Familja ime.
– Po numri 1, në muzikën e të gjitha kohërave?
– Nuk mund të bëj një përcaktim me numër në këtë pikë. Janë disa ata që kanë bërë revolucion në muzikën e të gjitha kohërave dhe, secili prej tyre, do të mund ta meritonte plotësisht numrin 1.
– Ti ke kënduar si balada, ashtu edhe këngë ritmike… Rryma njësh, cila është për ty?
– Njësh, për mua, pa asnjë diskutim, janë baladat! Ato vërtet i dua.
– Po rryma që qëndron në vend të parë në përzgjedhjen tënde, nëse të duhet të vendosësh për të kënduar një këngë?
– Nuk do të mendohesha shumë për këtë. Nëse do të më duhej të përzgjidhja mes disa rrymave, do të kisha zgjedhur patjetër një baladë pop.
– E ke përdorur ndonjëherë shprehjen: “Ti je njësh”? Do të doje që dikush ta përdorte për ty?
– Po, e përdor shumë shpesh! (Qesh) Është një shprehje shumë gallatë. Kur ma thonë mua, gjithmonë qesh.
– Nëse ora është 11.11, çfarë mendon? Po të mendon?
– Ora 11.11? Nuk mendoj asgjë! S’u jap rëndësi këtyre gjërave…
– Ti vetë, Kieda, je një apo dy (e lidhur apo singëll)?
– Unë jam një ish-dy! (Qesh) S’di si të ta shpjegoj, kështu që po i bie shkurt; jam singëll, domethënë…
Dy
– Kur je “dy” (në çift), qëndron në vend të parë ti, lidhja, apo muzika?
– Unë mundohem t’i mbaj të gjitha konstante, po është normale që gjithmonë vendos veten në pikë të parë. E di që do të mendosh: “Ja, përgjigjja tipike e femrave!”… (Qesh)
– Kur je “dy”, çfarë do të të bënte të kaloje një natë pa gjumë?
– Aaaa, sa rehat që isha vetëm, po tani ç’desha?
– Kur je “dy”, çfarë do të të bënte të kujtoje me nostalgji kohën kur ishe “një”?
– Kujtimet e bukura, mendoj.
– Kur një çift nuk mund të quhet çift?
– Normalisht, kur janë të ndarë ose kur nuk ndjejnë më për njëri-tjetrin. Sigurisht, arsyet do të ishin të shumta…
– Kur janë dy vetë, i treti është i tepërt, thonë, por ne mund të vazhdojmë edhe me numrin 3, si thua?
– Pse jo?
Tre
– Thonë se: “Çdo njeri mund të jetoje tri ditë pa bukë, por askush nuk mund të jetojë as edhe një ditë pa poezi”. Ti, pa çfarë nuk do të mund të jetoje dot?
– Nuk e di kush e ka thënë këtë shprehje, por unë për vete nuk jetoj dot pa bukë! Unë jam e prirur të tentoj gjithmonë për të arritur diçka që i vë synim vetes. Të gjithë e dinë që njeriu nuk duhet të dorëzohet kurrë, por e gjitha kjo varet se sa guxim ke!
– Nëse sot do të takoheshe me xhindin e llampës, cilat janë tre dëshirat që do t’i kërkoje të t’i realizonte?
– Të më sjellë më shumë fat këtë vit; të jem më e pranishme në muzikë dhe në fund, mbi të gjitha, të kem shëndetin!
Vendlindja: Tiranë
Ditëlindja: 02 Janar 1991
Shenja e Horoskopit: Bricjapi
bos_Latn als_Latn als_Latn als_Latn als_Latn als_Latn als_Latn als_Latn als_Latn sot_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn cym_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn epo_Latn als_Latn als_Latn als_Latn als_Latn als_Latn als_Latn als_Latn